Ansøgning om tilladelse til ny administrationsbygning for Kalundborg 
Forsyning A/S 
Sagsfremstilling 
5.      Ansøgning om tilladelse til ny administrationsbygning for Kalundborg Forsyning A/S  
                                                                                                                        Åbent 
Sagsnr.: 326-2014-71754       J.nr.: 01.02.15            Patricia Møller.: 326-2014-82076 
  
[adresse] 
Teknik- og Miljøudvalget har på sit møde den 12. august 2013 endeligt vedtaget, tillæg nr. 18 til Kalundborg 
Kommuneplan 2009-2021 for udvidelse af [adresse]. 
  
[adresse] har ved henvendelse af 21. marts 2014 ansøgt om dispensation til opførelse af supplerende 
kontorbyggeri ud over det oprindeligt ansøgte (se bilag 1). Den ansøgte bebyggelse ønskes opført i 3 etager samt 
tagterrasse svarende til 4 etager, jf. bygningsreglementet. 
  
Bebyggelsen ønskes opført med en største højde på 14 m., og det beskrives, at højden er nødvendig for at give 
besøgende visuelt overblik over forsyningsprocessen og de deltagende symbiosepartnere. Det anføres endvidere, 
at udbygningen arkitektonisk vil fremstå som en selvstændig enhed, der sammen med de øvrige bygningsdele vil 
give en helhed mellem de forskellige bygningstyper og højder.  
  
Af kommuneplantillæg nr. 18 fremgår af rammebestemmelsen, at maks. bygningshøjde må være 8,5 m. med 
mulighed for større højde, såfremt virksomhedens drift nødvendiggør det (se bilag 2).  Teknik og Miljø vurderer, at 
kontorbyggeriets højde ikke er nødvendigt for virksomhedens drift og må derfor betragtes som en afvigelse fra 
kommuneplanens rammebestemmelse. 
  
Af lokalplan nr. 49b‐1, § 7.4, fremgår at: "Intet punkt af en bygnings ydervæg eller tag hæves mere end de særlige 
hensyn til virksomhedens indretning eller drift nødvendiggør." (se bilag 3). Teknik og Miljø vurderer, at 
kontorbyggeriets højde ikke er umiddelbart nødvendigt for virksomhedens indretning og drift, og det ansøgte 
forudsætter derfor, at der meddeles dispensation for højden. 
  
Teknik og Miljø vurderer, at det ansøgte vil give god arkitektonisk sammenhæng mellem ejendommens varierede 
bygningsstørrelser, og at bygningskomplekset som helhed vil falde ind i havnens skyline på en naturlig måde. 
  
Teknik og Miljø vurderer endvidere, at det ansøgte ikke vil påvirke de tilgrænsende rammeområder, idet det ansøgte 
er omsluttet af det oprindelige byggeri. 
  
BEHANDLING 
Direktionen, Teknik- og Miljøudvalget, Økonomiudvalget, Kommunalbestyrelsen. 
  
INDSTILLING 
Teknik- og Miljøchefen indstiller at: 
· Ansøgning om supplerende byggeri udsendes i 2 ugers høring forud for afgørelse i forhold til afvigelse fra 
kommuneplantillæg samt eventuel meddelelse af dispensation fra lokalplan. 
  
ØKONOMISKE KONSEKVENSER 
Der er ingen økonomiske konsekvenser for Kalundborg Kommune. 
  
Direktionens møde den 1. april 2014: 
Direktionen vedtog at anbefale teknik- og miljøchefens indstilling. 
  
Bilag 
  
  
  
  
  
Teknik- og Miljøudvalgets møde den 7. april 2014: 
Udvalget vedtog at anbefale direktionens indstilling. 
1. Bilag 1. Ansøgning om udvidelse af kontorbyggeri 
326-2014-88734 
2. Bilag 2. Tillæg nr.18 til [adresse] 2009-2021. 
326-2014-88753 
3. Bilag 3. Lokalplan nr. 49B-1.pdf 
326-2014-88748 
